Ճորտի Ալպա

Ճորտի Ալպա Ռամոս (, ), Սպանացի ոտնագնդակ խաղացող, իբրեւ ձախ եզրային պաշտպան։

Քաթալոնական «Պարսելոնայի» եւ Սպանիոյ ոտնագնդակի ազգային հաւաքականին անդամ։

 Վաղ տարիներ 
Ալպա ծնած է Պարսելոնա, Քաթալոնիա: Ան ոտնագնդակ սկսած է խաղալ Պարսելոնայի երիտասարդական շարքերուն մէջ՝ իբրեւ ձախ եզրային յարձակող, սակայն 2005-ին ակումբէն ազատ արձակուած է չափազանց փոքր ըլլալուն պատճառով։ Այնուհետեւ ան միացած է հարեւան Քորնելլա (Cornellà) ակումբին եւ գրեթէ երկու տարի ետք, 6000 եւրոյով տեղափոխուած է Վալենսիա, ուր աւարտած է իր մարզական կրթութիւնը:

Յաջող մրցաշարքերէ ետք, Ալպա հիմնական կազմին թեկնածու կը համարուէր, սակայն ձախ պաշտպանի դիրքին մեծ մրցակցութեան պատճառով, շատ փորձեր ընելու առիթները քիչ էին երիտասարդ մարզիկին համար։

 Վալենսիա 
Ակումբին մէջ Ալպա կը  ստանայ թիւ 28 մարզաշապիկը։

Վալենսիայի պաշտպանութեան դիրքին մէջ, յաճախ վիրաւորուելով, 2009-2010-ին մեծ մասը կը խաղայ ձախ պաշտպանի դիրքով՝ ընդհանուր առմամբ լաւ ելոյթներ ունենալով։

11 Ապրիլ 2010-ին, ակումբէն ներս ան իր առաջին կոլը կը նշանակէ՝ 2-3 պարտութեան մատնելով Մալիորկան2009-2010 տարիներ։

Մրցաշրջանը Վալենսիան կ'աւարտէ տիրանալով 3-րդ դիրքին։

16 Ապրիլ 2010-ին Ալպա կը գրաւէ նաեւ Ալմերիայի դարպասը՝ նշանակելով խաղին վերջնական արդիւնքը՝ 3-0։

23 Ապրիլին ան կը գրաւէ Ռէալ Մատրիտի դարպասը, սակայն այդ ալ չի նպաստեր խուսափելու մեծ պարտութենէն՝ 3- 6։

 Պարսելոնա 
2012-ին Պարսելոնան 14 միլիոն եւրոյի փոխարէն կը յայտարարէ Ալպայի տեղափոխման լուրը։ Ակումբին մէջ Ալպա հանդէս կու գայ ձախ պաշտպանողի դիրքով2012-2013 տարիներ։

28 Յունիս 2012-ին Ալպա հինգ տարուան պայմանագիր մը կը կնքէ «Պարսելոնայի»ն հետ՝ 14 միլիոն եւրօ արժէքով։ Ան իր պաշտօնական  բացումը կը կատարէ 19 Օգոստոսին՝ խաղալով ամբողջ 90 վայրկեան՝ «Ռէալ Սոսյեթատի» դէմ՝  5-1 յաղթանակով։

8 Օգոստոս 2012-ին, իր առաջին ելոյթով Ալպա Մանչեսթըր Եունայթըտի հետ կայացած ընկերական խաղին փոխարինման 67-րդ վայրկեանին մուտք գործելով, յաղթական դուրս կու գայ ի շահ քաթալոնացիներուն։

Պաշտօնական խաղերուն, 19 Օգոստոս 2012-ին, Լա Լիկայի առաջին խաղերուն Ալպա կը յաղթէ Ռէալ Սոսիետատին 5-1 արդիւնքովՊարսելոնա։

2 Յունիս 2015-ին Ալպա կը ստորագրէ նոր հնգամեայ պայմանագիր մը՝ 150 միլիոն եւրօ գնման նոր դրոյթով2014-2015UEFA Champions League squad of the season։

11 Մարտ 2019-ին նոր հնգամեայ պայմանագիր մը կը կնքէ՝ 500 միլիոն եւրոյով:

Ալպա իր լաւագոյն ելոյթը կ'ունենայ 2020-21 մրցաշրջանին, ուր ան բոլոր մրցաշարքերուն կը դառնայ 5 կոլի եւ 13 կոլային նշանակման հեղինակ։

 Միջազգային 
2006-ին, Ալպա կը հրաւիրուի Սպանիոյ երիտասարդական հաւաքականին, որուն ընթացքին կը մասնակցի 18 խաղերու տարբեր տարիքային խումբերու մէջ։

2009-ին մինչեւ 20 տարեկան պատանեկան հաւաքականին մէջ Ալպա կը դառնայ Միջերկրական խաղերու մրցաշարքի ախոյեան։

11 Սեպտեմբեր 2011-ին առաջին անգամ կը հրաւիրուի ազգային հաւաքականին մասնակցելու համար Եւրօ 2012-ի ընտրական փուլի խաղերուն։

11 Հոկտեմբերին Ալպա իր առաջին հանդիպումը կը կայացնէ հաւաքականի կազմին մէջ իրլանտացիներուն դէմ խաղին։ Յուլիս 1-ին, Եւրօ 2012-ի եզրափակիչ խաղին Չաւիի փոխանցումէն ետք Ալպա կը գրաւէ Իտալիոյ հաւաքականին դարպասը՝ դառնալով ոտնագնդակի պատմութեան առաջին պաշտպանը, որ կոլ կը նշանակէր Եւրոպայի առաջնութեան եզրափակիչ խաղին։
+Մասնակցութիւն եւ կոլերու նշանակում՝ Ազգային հաւաքականին մէջԱզգային ՀաւաքականՏարիՄասնակցութիւնԿոլՍպանիա201120201213220139320149020156120161102017822018902019302020002021100202250Ընդհանուր՝858

+Միջազգային Կոլերու նշանակում՝ Ճորտի Ալպային կողմէ ԹիւԹուականՎայրարդիւնքՄրցաշարք11 July 2012Ողիմպիական Մարզադաշտ Քիեւ, Ուքրանիա4-0Եու Ի Էֆ Ա Եւրօ 2012 Աւարտական212 October 2012Տինամա Մարզադաշտ, Մինսք, Պելառուսիա4-02014 ՖԻՖԱ Համաշխարհային բաժակի որակում323 June 2013Քասթելաօ, Ֆորթալեզա, Պրազիլ 3-02013 ՖԻՖԱ Դաշնակցութեան Բաժակ 456 September 2013Ողիմպիական Մարզադաշտ, Հելսինքի, Ֆինլանատա2-02014 ՖԻՖԱ Համաշխարհային բաժակի որակում65 September 2015Քարլոս Թարթիէր Մարզադաշտ, Օվիէտօ, Սպանիա2-0Եու Ի Էֆ Ա Եւրօ 2016 որակում711 November 2017Լա Ռոզալետա, Մալակա, Սպանիա5-0Ընկերական814 November 2017Քրեթովսքի մարզադաշտ, Սենթ Փեթերսպուրկ, Ռուսիա 3-3

 Ծանօթագրութիւններ 

 Արտաքին յղումներ 
Պարսելոնայի պաշտօնական կայքին մէջ
BDFutbol.com կայքին մէջ
Ազգային խումբի վիճակագրութիւն
National-Football-Teams.com կայքին մէջ
ՖԻՖԱ-ի կայքին մէջ 
ciberche.net կայքին մէջ 

Ստորոգութիւն:21 Մարտի ծնունդներ
Ստորոգութիւն:1989 ծնունդներ
Ստորոգութիւն:Սպանացի Ոտնագնդակ խաղացողներ
Ստորոգութիւն:Ոտնագնդակի Եւրոպայի Ախոյեաններ
Ստորոգութիւն:Պարսելոնայի Ոտնագնդակ խաղացողներ